CELEX: 62021TN0245
Language: et
Date: 2021-05-05 00:00:00
Title: Kohtuasi T-245/21: 5. mail 2021 esitatud hagi – Varabei versus nõukogu

28.6.2021   
            
            
               ET
            
            
               Euroopa Liidu Teataja
            
            
               C 252/29
            
         
      5. mail 2021 esitatud hagi – Varabei versus nõukogu
      (Kohtuasi T-245/21)
      (2021/C 252/39)
      Kohtumenetluse keel: inglise
      
         Pooled
      
      
         Hageja: Mikalai Mikalevich Varabei (Novopolotsk, Valgevene) (esindajad: advokaadid G. Kremslehner, H. Kühnert ja M. Lester, QC)
      
         Kostja: Euroop Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada viivitamatult nõukogu 25. veebruari 2021. aasta otsus (ÜVJP) 2021/353, millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid (1), ja nõukogu 25. veebruari 2021. aasta rakendusmäärus (EL) 2021/339, millega rakendatakse määruse (EÜ) nr 765/2006, milles käsitletakse piiravaid meetmeid Valgevene suhtes, artiklit 8a (2);
               
            
                  —
               
               
                  jätta nõukogu kohtukulud tema enda kanda ja mõista talt välja hageja kohtukulud.
               
            
         Väited ja peamised argumendid
      
      Hagi põhjendamiseks esitab hageja ühe väite, et tehtud on ilmseid hindamisvigu. Hageja väidab, et nõukogu ei selgitanud, kuidas hageja ärihuvid näitavad, et ta saab kasu Lukašenko režiimist või toetab seda. Vastupidi, hageja huvid nafta ja söetransiidis ning pangandussektoris ei ole seda tüüpi ega sellise ulatusega, millest ilmneks, et hageja toetab mingil viisil režiimi või saab sellest kasu.
      Peale selle väidab hageja, et teda ei saa loetelus hoida ka sel alusel, et ta on Bremino Groupi kaasomanik. Viimane ei ole saanud valikulist maksusoodustust ega muul viisil toetust Valgevene administratsioonilt.
      
         (1)  ELT L 68, 26.2.2021, lk 189.
      
         (2)  ELT L 68, 26.2.2021, lk 29.